Nous Jehannete, Hugues de Lyle, ses mariz, Renaut de Lile et Guiars de Boujaille, faisons savoir à touz que nous avons baillié et delivré, quitté et outroié permaignablement à nostre bien amé et redoté signour mons. Jehan de Chalon, signour d’Allay, demi le molin et deme le prel de Loye, qui est desoz, deme le siege dou Viez Molin, deme les Yllot et deme le court de l’aigue, en permutacion d’eschange, contre sept livres et dix sous, chescun an, à paier et à rendre à nous et es nostres lesdites sept livres le jour de l’assumption Nostre Dame... En tesmoignaige de verité, nous, li dessusdiz Jehannete, Hugues, Renaut et Guiart, avons requis et fait metre en cex lettres le seal de venerable chapitre de Saint-Anathoile de Salins, ensamble le seal Guillaumes, abbés de Goile... Faites et donées en l’an Nostre Signour corrant par mil CCC, ou mois de may.